projecte-aina/catalan_government_crawling huggingface dataset:
El conseller d'Acció Exterior, Relacions Institucionals i Transparència, Bernat Solé, ha reclamat aquest dissabte a En Comú Podem que traslladi al Govern espanyol l'acord majoritari del Parlament de Catalunya que demana "suprimir el sistema de vot pregat i impulsar un procediment més àgil".
Durant la votació de les propostes de resolució del Debat de Política General celebrat aquesta setmana al Parlament de Catalunya, s'ha aprovat una proposta relativa als drets civils i polítics que incorpora la petició de derogar aquest sistema de vot, aprovada amb el vot favorable de Catalunya en Comú i el vot contrari del grup socialista.
Bernat Solé ha recordat que " tant el PSOE com Podem incorporaven al seu programa electoral la derogació del vot pregat, un sistema anacrònic que acaba resultant un fre per a l'exercici del dret a vot ". "
No s'entén que el PSC s'oposi al Parlament a demanar la supressió del vot pregat ", ha assegurat Solé, que ha reclamat als comuns " que pressionin en el sí del Govern espanyol per a la seva derogació definitiva ". "
No té cap sentit haver de pregar per exercir un dret fonamental ", ha recalcat.
El sistema de vot pregat es va implementar l'any 2011 arran de la reforma d'alguns articles de la legislació electoral de l'Estat i implica la necessitat de pregar el dret a vot a l'autoritat electoral.
La seva implantació ha suposat un descens notable de la participació dels ciutadans residents a l'exterior, atesa la dificultat que suposa completar tots els tràmits.
Així, la mitjana de participació exterior abans de la introducció del vot pregat (període 1999-2011) era del 17'83%, mentre que la del període 2012-2019 ha caigut a només una participació mitjana del 8'47%.
Els retards en la recepció de la documentació electoral per l'electoral i les oficines consulars, les limitacions de les pròpies oficines i algunes deficiències apreciades en el seu funcionament o el poc marge de temps real en totes les fases del procediment són algunes de les problemàtiques afegides que ha suposat la introducció d'aquest sistema de vot.
Per al conseller d'Acció Exterior, "no s'entén que el PSC s'oposi a demanar la supressió" d'un sistema de vot anacrònic
La convocatòria de projectes de desenvolupament i educació per al desenvolupament està destinada a ONGs, universitats i centres de recerca de Catalunya i compta amb una dotació de 10 M€, que s'afegeixen a d'altres aportacions de l'executiu al sector de la cooperació enguany
L'aprovació del Pla director de cooperació al desenvolupament 2019-2022 va suposar un salt endavant per ajustar la política pública de cooperació al desenvolupament del Govern de Catalunya al nou marc internacional de l'Agenda 2030 i dels Objectius de Desenvolupament Sostenible (ODS), que enguany celebren el seu cinquè aniversari.
La convocatòria de subvencions d'aquest 2020 publicada per l'Agència Catalana de Cooperació al Desenvolupament és la primera en emmarcar-se íntegrament en aquest nou escenari.
Amb una dotació pressupostària de 10.000.000 d'euros, la convocatòria finançarà actuacions a països receptors d'Ajut Oficial al Desenvolupament, així com iniciatives d'educació per al desenvolupament a Catalunya.
Es donarà suport a projectes amb enfocament de gènere i drets humans, que responguin a les prioritats establertes en el Pla director 2019-2022, i contribueixin a millorar la situació provocada per la pandèmia de la COVID-19.
El termini per presentar propostes finalitza el 6 d'octubre.
A banda de la convocatòria de projectes del 2020, enguany continuen les actuacions iniciades en els programes biennals 2019-2020, que des de l'any passat fan possible 23 actuacions de cooperació al desenvolupament a set països diferents, incloent-hi Catalunya.
La dotació de la convocatòria per aquest 2020 és de 5.500.000 euros.
D'altra banda, el Govern ha respost a la pandèmia de la COVID-19 amb l'activació del Comitè Català d'Ajut Humanitari d'Emergència (CCAHE), que reuneix organitzacions catalanes de cooperació al desenvolupament i organismes multilaterals.
La mesura, amb un pressupost d'1,7 milions d'euros, ha permès el finançament d'onze actuacions de salut, accés a l'aigua, i seguretat alimentària a alguns dels països especialment afectats per la crisi.
La majoria de projectes, que ja s'estan desplegant, es porten a terme al continent africà, a Moçambic, Senegal, República Democràtica del Congo, Burkina Faso i Marroc, però també a l'Iraq i a Palestina.
En l'àmbit de l'acció humanitària, l'Agència Catalana de Cooperació al Desenvolupament també ha donat suport a la Fundació Hospital Clínic per a equipar el laboratori de producció de medicaments als campament de refugiats sahrauís a Tindouf, Algèria.
Amb la política pública de cooperació al desenvolupament, el Govern referma el seu compromís amb l'Agenda 2030 i els Objectius de Desenvolupament Sostenible.
Ho fa, a més, garantint la coherència de polítiques, tot emmarcant el Pla director 2019-2022 en el Pla nacional per a la implementació de l'Agenda 2030 a Catalunya, que va ser aprovat pel Govern el setembre de 2019.
La publicació de la convocatòria coincideix amb el cinquè aniversari de l'Agenda 2030 i els ODS
La Secretaria de Transparència i Govern Obert ha presentat avui el 7è volum del llibre de Govern Obert: Les dades obertes i la intel·ligència artificial, eines per a la igualtat de gènere.
En l'acte hi han intervingut el secretari Jordi Foz i la directora general de Transparència i Dades Obertes, Núria Espuny.
Jordi Foz ha donat la benvinguda a l'acte assenyalant que un dels reptes de la Secretaria és incorporar la perspectiva de gènere, per fer arribar eines de participació i facilitar-ne l'accés a tota la ciutadania per igual.
Segons el secretari el llibre pretén trobar mirades diverses i incorporar coneixement extern a l'administració " per governar bé i prendre les decisions adequades ".
Aquesta mateixa idea s'ha reafirmat amb la intervenció de la directora general de Transparència i Dades Obertes, Núria Espuny, qui, a més, ha expressat que " el llibre (presentat avui) és el nostre petit granet de sorra en aquesta lluita contra la desigualtat de gènere ".
El volum 7 de la col·lecció Govern Obert és només una de les accions que la Secretaria ha impulsat aquest any per incloure la perspectiva de gènere en el procés de presa de decisions sobre les polítiques públiques.
" Estem treballant per aprofitar les dades obertes i la informació transparent per avançar en les qüestions de gènere ", ha remarcat Espuny, i, fent referència al llibre de Govern Obert, ha afirmat que " és un testimoni coral del potencial que tenen les dades per afavorir la dimensió de gènere ".
Segons la directora general les dades han de permetre trobar les solucions als problemes actuals.
Aquesta edició del llibre recull les entrevistes a deu dones amb gran experiència i coneixements sobre l'impacte de les noves tecnologies en la perspectiva gènere.
La publicació té en compte dos fets essencials a les societats actuals: el potencial de les dades obertes i de la intel·ligència artificial per transformar la realitat social.
La presentació s'ha centrat principalment en generar un debat sobre com les dades obertes poden ajudar a assolir la igualtat de gènere, a través de la reflexió de les deu expertes en la matèria que signen els continguts del llibre.
Eli Vivas Soto, periodista i cofundadora de Storydata, ha estat la moderadora del debat en què han participat: Ángeles Álvarez Álvarez, impulsora de l'Observatori de dades obertes de gènere, Lidia Arroyo Prieto, investigadora del grup de Gènere i TIC, Renata Ávila Pinto, advocada, experta en drets humans i noves tecnologies, Estel Crusellas Tura, de la direcció de Serveis de Gènere i Polítiques del Temps de l'Ajuntament de Barcelona, Maria de la Fuente Vázquez, de l'Observatori IQ, Laura Martínez Portell, presidenta de l'Institut Català de les Dones, Mireia Mata i Solsona, directora general d'Igualtat, Marta Ruiz Costa-Jussà, investigadora en Intelligent Data Science and Artificial Intelligence (IDEAI-UPC), Thais Ruiz de Alda, fundadora de Digital Fems i Carme Torras Genís, professora d'investigació a l'Institut de Robòtica (CSIC-UPC).
El llibre de Govern Obert "és el nostre petit granet de sorra en aquesta lluita", reivindica la directora Núria Espuny
El Tribunal Constitucional ha acordat mantenir la suspensió del Pla estratègic d'acció exterior i de relacions amb la UE.
En una interlocutòria enviada a la Generalitat, l'òrgan judicial ha acordat la continuïtat de la suspensió, dictada ja el passat mes d'octubre, i esgrimeix arguments com el fet que del Pla es pogués derivar la imatge d'una "comunitat autònoma com a subjecte de dret internacional".
El Tribunal insisteix en la confusió que, per a altres actors de la política exterior, pot suposar que Catalunya aparegui com un subjecte de dret internacional, així com el perjudici per a les relacions d'Espanya amb aquests.
Tot i això, el tribunal recorda que la decisió de mantenir la suspensió s'ha de desvincular de la qüestió de fons, que serà resolta quan l'òrgan judicial dicti sentència en aquest conflicte.
A més, el Constitucional admet la capacitat de la Generalitat de fer acció exterior, assegurant que "res li impedeix dur a terme activitats amb projecció exterior", i reafirma la capacitat del Govern "per promoure els seus interessos propis en l'àmbit internacional".
El conseller d'Acció Exterior, Relacions Institucionals i Transparència, Bernat Solé, ha explicat que malgrat la suspensió temporal del pla, la interlocutòria reconeix la competència del Govern de la Generalitat en desenvolupar acció exterior.
En aquest sentit, el conseller Solé ha afirmat que " hem fet i seguirem fent acció exterior, perquè en som competents i perquè és el que el país necessita ".
El conseller ha remarcat que és una voluntat expressa de la ciutadania, tal com ho demostren les dades del Centre d'Estudis d'Opinió (CEO), on dos de cada tres catalans/es considera necessari que el Govern faci acció exterior.
El Tribunal Constitucional confirma la suspensió del Pla d'acció exterior, tot i admetre el dret del Govern català a fer projecció internacional
Boichat, assessor en incidència política i comunicació per al canvi social, ha estat escollit per concurs públic i substituirà Manuel Manonelles al capdavant de l'Oficina de la Generalitat a Ginebra
El periodista Gabriel Boichat serà el nou delegat del Govern a Suïssa.
El Consell Executiu l'ha nomenat aquest dimarts per acord de govern després d'haver estat escollit a través d'un concurs públic.
Des d'avui, substituirà l'exdelegat Manuel Manonelles al capdavant de l'Oficina de la Generalitat a Ginebra.
Boichat, que fa gairebé quinze anys que es dedica a la incidència política i a la comunicació per al canvi social, ha enfocat la seva carrera professional a l'àmbit internacional, sobretot a la cooperació internacional i la salut global.
Com a consultor independent, ha treballat per proporcionar a les organitzacions, administracions públiques i empreses de l'economia social i solidària eines per dur a terme la seva incidència política i la seva comunicació, així com per assessorar en la planificació i anàlisi estratègica de les seves accions.
També imparteix formacions i coordina diversos projectes.
Prèviament, entre 2007 i 2015, Boichat havia estat codirector i responsable d'incidència política i comunicació de l'organització sense ànim de lucre Planeta Salud, que treballa en desenvolupament i salut global, promovent la recerca i desenvolupament de vacunes, tractaments i diagnòstics per reduir l'impacte de pandèmies com el VIH/Sida, la malària o la tuberculosi.
També en matèria de prevenció del VIH, Boichat va treballar el 2007 amb l'ONG gTt, on va implementar com a tècnic d'incidència un projecte de promoció dels microbicides.
El seu vincle amb la incidència i la comunicació en el camp de la salut global, de fet, va començar amb l'inici de la seva carrera professional, en què va ser el responsable de comunicació de la primera pàgina de Mèxic sobre salut sexual i prevenció del VIH.
A més, en el camp de la salut global, ha participat en múltiples conferències internacionals i reunions d'alt nivell, especialment en matèria de salut global.
Gabriel Boichat, llicenciat en Periodisme per la Universitat Autònoma de Barcelona, és suís de naixement i parla català, castellà i francès com a llengües maternes, domina l'anglès i té coneixements d'alemany.
El conseller d'Afers Exteriors, Relacions Institucionals i Transparència, Raül Romeva, ha assegurat aquest matí que "Catalunya fa molts anys que duu a terme acció exterior".
Romeva ha fet aquestes declaracions en una entrevista al programa "Els Matins" de TV3, en què ha destacat també que "volem fer les coses ben fetes, amb seguretat jurídica i amb voluntat de diàleg permanent, així ho hem fet des del moment zero i mantindrem aquesta actitud fins el final".
El fins ara secretari d'Afers Exteriors, Roger Albinyana, ha fet el traspàs de poders a Raül Romeva i li ha desitjat "sort i encerts".
És el primer cop que el Govern de Catalunya atorga a l'àmbit de l'Acció Exterior el rang d'un Departament.
El conseller anuncia la seva voluntat de "defugir polèmiques" i obrir un "diàleg permanent" amb tots els actors institucionals i polítics.
Romeva liderarà també la comissió de Govern on s'integren els departaments de Governació, Interior i Justícia.
El Departament de Cultura, a través de la Direcció General de Política Lingüística, juntament amb la Secretaria d'Afers Exteriors i de la Unió Europea, han impulsat el curs en línia "De cap a cap ", adreçat sobretot a infants de famílies catalanes que viuen a l'exterior.
L'objectiu del curs és que els fills d'aquestes famílies puguin aprendre català d'una manera fàcil, àgil i divertida, i amb materials especialment concebuts per a la seva edat.
Any Nou, nous reptes: Encara sou a temps de presentar-vos als programes de pràctiques remunerades que ofereixen les institucions europees entre els mesos d'octubre de 2016 i febrer de 2017.
De finals de gener a mitjan de maig de 2016 s'encadenen les dates límit d'inscripció de candidatures.
Consulteu-ne les dates concretes, el procés d'inscripció i les bases en aquests vincles.
"Catalunya és, ha estat i serà un agent còmplice, fiable i responsable de les Nacions Unides", afirma Solé en l'acte organitzat per l'ANUE al Parlament
El Govern crea una plataforma d'intercanvi d'informació i gestió del coneixement sobre polítiques públiques d'esport i activitat física i bones pràctiques internacionals per evidenciar-ne la capacitat de transformació social, i la contribució al desenvolupament global i als ODS
Coincidint amb l'aniversari de l'1 d'octubre, la Delegació del Govern a França va celebrar ahir un debat sobre la història del referèndum de Nova Caledònia.
L'acte va comptar amb tres personalitats destacades: l'antic Alt Comissari de la República Francesa a Nova Caledònia i co-redactor dels Acords de Nouméa Alain Christnacht, la professora d'Història Contemporània especialitzada en Oceania Sarah Mohamed-Gaillard, i l'alt funcionari canac Jacques Wadrawane.
A més, el col·loqui va ser moderat pel periodista de France Télévision William Kromwel, especialista de Nova Caledònia.
La publicació, editada pel Centre d'Estudis de Temes Contemporanis en col·laboració amb l'Oficina per als Drets Civils i Polítics, explora les amenaces actuals des del punt de vista de la desinformació, l'extrema dreta, els nacional-populismes i els drets de ciutadania, amb reflexions de Simona Levi, Jordi Vaquer o Alba Sidera, entre molts altres.
El Departament d'Acció Exterior, Relacions Institucionals i Transparència reuneix representants de tots els departaments del Govern per fer balanç anual i posar en comú les prioritats de l'acció exterior de la Generalitat de Catalunya a la Comissió Interdepartamental d'Acció Exterior i de Relacions amb la Unió Europea.
El conseller Bernat Solé ha presidit la reunió i n'ha fet el discurs inicial, en el que ha valorat l'actualitat recent en matèria d'acció exterior.
"La pandèmia se'ns proposa com un repte: tenim una necessitat i un deure indefugibles d'anar tots a l'una.
Cal demostrar la capacitat del Govern a fer front a aquests reptes", ha dit el conseller, en un moment que demana una dedicació especial per a la reactivació econòmica i social per fer front als efectes de la COVID-19.
"Només junts, i amb un esforç extra en aquest període excepcional, podrem aprofitar les sinergies entre els departaments i fer que es multipliquin per millorar la situació dels nostres conciutadans", ha insistit.
Solé ha recordat que "som en un moment de complexitat, un moment crucial, que ens exigeix fer front a un ventall de reptes, que sols podrem assolir i superar treballant plegats i sent capaços d'optimitzar la nostra feina".
A la reunió hi han participat, en nom del Departament d'Acció Exterior, el secretari general, Aleix Villatoro; la secretària d'Acció Exterior i de la Unió Europea, Elisabet Nebreda, que ha explicat les prioritats de l'acció exterior del Govern; el director general d'Afers Globals, Miquel Royo; el director general d'Anàlisi i Planificació Estratègica de l'Acció Exterior, Oriol Duran; el responsable de projectes estratègics de la Direcció General d'Afers Europeus i Mediterranis, Saki Aciman; i el director del Consell Assessor per al Desenvolupament Sostenible, Arnau Queralt.
També hi ha assistit el director general de Cooperació al Desenvolupament, Manel Vila, i secretaris generals, secretaris sectorials, directors generals, consellers delegats, directors i caps de Gabinet Tècnic de tots els departaments de la Generalitat.
El conseller Solé ha remarcat la necessitat que tots els departaments treballin junts i que sumin esforços per superar l'impacte de la pandèmia
La portaveu del Govern, Neus Munté, ha comparegut davant els mitjans de comunicació per valorar la intenció del Govern espanyol de recórrer al Tribunal Constitucional la Conselleria d'Afers Exteriors, Relacions Institucionals i Transparència creada recentment, així com la comissió d'estudi del procés constituent aprovada pel Parlament de Catalunya.
Munté denuncia la manca de diàleg del Govern espanyol en funcions, que un cop més respon amb "amenaces i recursos" les "aspiracions polítiques legítimes" de Catalunya.
El titular d'Afers Exteriors ha mantingut avui una reunió amb la consellera de Governació, Meritxell Borràs, per aprofundir en els temes de Relacions Institucionals i Transparència.
El conseller aposta per "guanyar la plena confiança de la ciutadania en l'Administració" i "consolidar el dret d'accés a la informació pública".
La Direcció General de Relacions Institucionals vetllarà per continuar garantint les bones relacions de la Generalitat amb el Parlament i amb la resta d'administracions de l'Estat.
El saló noble del Rectorat de la Universitat de Lisboa (UL) ha estat escenari aquest dilluns del primer acte dedicat a la figura de Ramon Llull que es celebraran a l'exterior aquest 2016.
L'acte, que ha comptat amb la participació del delegat del Govern a Portugal, Ramon Font, i del director de l'Institut Ramon Llull, Àlex Susanna, ha estat presidit pel vicerector de la UL, António Feijó.
La Universitat de Lisboa, la més important de Portugal, actualment té oferta docent de llengua i cultura catalanes.
El nou Executiu situa l'acció exterior com una de les seves principals prioritats.
El Govern vol esdevenir un exemple de transparència i construir l'Administració catalana del segle XXI.
El Departament liderat per Romeva comptarà amb una Secretaria General, a càrrec de les Relacions Institucionals, la Secretaria d'Afers Exteriors i de la UE, i la Secretaria de Transparència i de Govern Obert.
El Govern ha aprovat avui el nomenament de sis càrrecs del Departament d'Afers Exteriors, Relacions Institucionals i Transparència.
Jordi Foz i Dalmau, secretari de Transparència i de Govern Obert, Marta Garsaball i Pujol, directora de Serveis,
Maria Badia i Cutchet, directora general de Relacions Exteriors, Carme Garcia i Suárez, directora general de Relacions Institucionals i amb el Parlament,
Manel Vila i Motlló, director general de Cooperació al Desenvolupament, i Marta Macias Quesada, directora de l'Agència Catalana de Cooperació al Desenvolupament.
Any Nou, nous reptes: Encara sou a temps de presentar-vos als programes de pràctiques remunerades que ofereixen les institucions europees entre els mesos d'octubre de 2016 i febrer de 2017.
De finals de gener a mitjan de maig de 2016 s'encadenen les dates límit d'inscripció de candidatures.
Consulteu-ne les dates concretes, el procés d'inscripció i les bases en aquests vincles.
- Comissió Europea, fins el 29 de gener
- Tribunal de Justícia de la Unió Europea, fins el 31 de gener
- Tribunal de Comptes Europeu, fins el 31 de gener
- Comitè de les Regions, fins el 31 de març
- Comitè Europeu Econòmic i Social, fins el 31 de març
- Defensor del poble europeu, fins el 30 d'abril
- Parlament Europeu, del 15 de març al 15 de maig
- Consell de la Unió Europea, convocatòria anual: el termini de recepció sol·licituds s'obrirà el juny de 2016
Aquestes són les principals convocatòries, però existeixen més oportunitats de formació remunerada a les institucions europees.
Les trobaràs en aquest document de l'Oficina de l'Oficina europea de selecció de personal (EPSO): EU Careers
El secretari d'Afers Exteriors i de la Unió Europea, Jordi Solé, ha participat en la inauguració de la conferència "International Migration and Current Challenges: Transforming the Debate on Human Mobility" organitzada per l'Institut de la Universitat de les Nacions Unides per a la Globalització, la Cultura i la Mobilitat (UNU-GCM) en el marc de la Xarxa de Migracions de la Universitat de les Nacions Unides en el Recinte Modernista de Sant Pau.
En l'acte també hi han intervingut Pablo Sánchez, director de Relacions Internacionals de l'Ajuntament de Barcelona i Anna Terrón, presidenta del Consell Assessor del UNU-GCM Institut.
El president de la Generalitat, Carles Puigdemont, i el conseller d'Afers Exteriors, Relacions Institucionals i Transparència, Raül Romeva, s'han reunit aquesta tarda amb el professor Muhammad Yunus, premi Nobel de la Pau 2006.
Yunus es troba a Barcelona amb motiu de l'acte de Presentació de les Accions de la Social Business City Barcelona, el 26 de gener de 2016, al Palau de la Música.
El Consell Executiu ha nomenat aquest matí a Jordi Solé Ferrando com a responsable de la Secretaria d'Afers Exteriors i de la Unió Europea del Departament d'Afers Exteriors, Relacions Institucionals i Transparència.
Aquest nomenament a l'equip del conseller Romeva es suma als que es van dur a terme la setmana passada: Jordi Foz i Dalmau, secretari de Transparència i de Govern Obert, Marta Garsaball i Pujol, directora de Serveis, Maria Badia i Cutchet, directora general de Relacions Exteriors, Carme Garcia i Suárez, directora general de Relacions Institucionals i amb el Parlament, Manel Vila i Motlló, director general de Cooperació al Desenvolupament, i Marta Macias Quesada, directora de l'Agència Catalana de Cooperació al Desenvolupament.
El passat 21 de desembre de 2015 es va reunir la Comissió de selecció de la Convocatòria de Beques Canigó 2015 per a pràctiques professionals i/o d'estudi en Organitzacions Internacionals.
Enguany, la Convocatòria 2015 ha rebut fins a 56 sol·licituds i la Comissió de selecció ha escollit vuit candidats que rebran una beca per realitzar la seva estada professional a l'Organització de les Nacions Unides per a l'Educació, la Ciència i la Cultura (UNESCO), l'Organització Mundial de la Salut (OMS), l'Organització de les Nacions Unides per a l'Agricultura i l'Alimentació (FAO), Nacions Unides (ONU) i ONU-Dones.
Raül Romeva ha destacat aquest matí que "la diversitat és l'essència d'Europa i no pas un problema" i que precisament per això, "Europa és més necessària que mai".
"Qui busqui una Europa monocolor s'ha equivocat de moment", ha afegit.
El conseller d'Afers Exteriors, Relacions Institucionals i Transparència ha fet aquesta reflexió durant la clausura de la XXV Jornada Europea organitzada al Parlament de Catalunya pel Consell Català del Moviment Europeu (CCME), dedicada als ens locals, en què també ha participat el representant permanent del Govern davant la Unió Europea, Amadeu Altafaj.